
住谞讛讚专讬谉 诇讘 注"讘 - 驻讬专讜砖 砖讟讬讬谞讝诇抓

讗诐 讟注讜 讛讚讬讬谞讬诐 诇讗 讬砖诇诪讜, 砖讻谉 诇讗 讛谞讬讞讜诐 诇讞拽讜专 讜诇讚专讜砖 讛讬讟讘! 讜诪砖讬讘讬诐: 讻诇 砖讻谉 砖转谞注讜诇 讚诇转 讘驻谞讬 诇讜讜讬谉 讗诐 讬讚注讜 讛诪诇讜讜讬诐 砖讘讬转 讛讚讬谉 讗讬谞讜 讗讞专讗讬 注讘讜专 讟注讜转 砖注砖讛 讘讚讬谞诐.


专讘讗 讗诪专: 诪转谞讬转讬谉 讚讛讻讗 [诪砖谞转谞讜 讻讗谉] 讛讗讜诪专转 砖讚讬谞讬 诪诪讜谞讜转 讘讚专讬砖讛 讜讞拽讬专讛, 诪讚讘专转 讘讚讬谞讬 拽谞住讜转 砖讗讬谞诐 诪注住拽讬 诪诪讜谉 专讙讬诇讬诐, 讜讗讬讚讱 [讜讛讗讞专讜转] 砖讗讬谞谉 诪讞讬讬讘讜转 讚专讬砖讛 讜讞拽讬专讛 诪讚讘专讜转 讘讛讜讚讗讜转 讜讛诇讜讗讜转 讘诇讘讚, 砖讘讛谉 讬砖 诇讚讗讜讙 诇讛拽诇转 住讚专讬 讛讚讬讜谉.


专讘 驻驻讗 讗诪专: 讗讬讚讬 讜讗讬讚讬 [讝讜 讜讝讜], 讙诐 诪砖谞转谞讜 讜讙诐 讛讗讞专讜转, 诪讚讘专讜转 讘讛讜讚讗讛 讜讛诇讜讗讛, 讗诇讗 讬砖 诇讞诇拽 讜诇讜诪专 讻讬 讻讗谉 砖砖谞讬谞讜 砖爪专讬讱 讚专讬砖讛 讜讞拽讬专讛 鈥� 诪讚讜讘专 讘讚讬谉 诪专讜诪讛, 讻砖讛讚讬讬谉 住讘讜专 砖爪讚 诪住讜讬讬诐 诪谞住讛 诇专诪讜转 讜诇讛讘讬讗 注讚讜转 砖拽专, 讻讗谉 砖砖谞讬谞讜 砖讗讬谉 爪专讬讱 讚专讬砖讛 讜讞拽讬专讛 鈥� 讘讚讬谉 砖讗讬谞讜 诪专讜诪讛, 


讻讚讘专讬 专讬砖 诇拽讬砖. 砖专讬砖 诇拽讬砖 专诪讬 [讛砖诇讬讱, 讛专讗讛 住转讬专讛] 讘讬谉 砖谞讬 诪拽专讗讜转: 讻转讬讘 [谞讗诪专] 讘讻转讜讘 讗讞讚 "讘爪讚拽 转砖驻讟 注诪讬转讱" (讜讬拽专讗 讬讟, 讟讜), 讜讻转讬讘 [讜谞讗诪专] 讘讻转讜讘 讗讞专 "爪讚拽 爪讚拽 转专讚祝" (讚讘专讬诐 讟讝, 讻), 诪砖诪注 砖诇讗 讚讬 讘砖讬驻讜讟 讘爪讚拽 讘诇讘讚 讗诇讗 讬砖 爪讜专讱 讘专讚讬驻讛 讜讞讬驻讜砖 讗讞专 讛爪讚拽. 讛讗 讻讬爪讚 谞讬讬砖讘 讗转 讛讚讘专讬诐? 鈥� 讻讗谉 讘讚讬谉 诪专讜诪讛 爪专讬讱 诇讞驻砖 讜诇专讚讜祝, 讜讻讗谉 讘讚讬谉 砖讗讬谉 诪专讜诪讛 讗驻砖专 诇讛讻专讬注 诇驻讬 讛谞专讗讛.


专讘 讗砖讬 讗诪专: 诪转谞讬转讬谉 讻讚砖谞讬谉 [诪砖谞转谞讜 讻驻讬 砖转专爪谞讜] 讗转 讛住转讬专讛 讘讻诪讛 讗讜驻谞讬诐. 讜讗讬诇讜 拽专讗讬 [讛驻住讜拽讬诐] 诇讗 诇注谞讬谉 讝讛 谞讗诪专讜, 讗诇讗 讗讞讚 诇讚讬谉 鈥� 爪专讬讱 诇讛讬讜转 讘讜 "爪讚拽 爪讚拽 转专讚讜祝" 讘讞讬驻讜砖 讜讞拽讬专讛, 讜讗讞讚 诇驻砖专讛 鈥� "讘爪讚拽 转砖驻讜讟 注诪讬转讱".


 讻讚转谞讬讗 [讻驻讬 砖砖谞讬谞讜 讘讘专讬讬转讗]: 诪讛 砖谞讗诪专 "爪讚拽 爪讚拽 转专讚祝" 鈥� 讗讞讚 诇讚讬谉 讜讗讞讚 诇驻砖专讛. 讻讬爪讚? 鈥� 砖转讬 住驻讬谞讜转 注讜讘专讜转 讘谞讛专 讜驻讙注讜 (驻讙砖讜) 讝讛 讘讝讛, 讗诐 注讜讘专讜转 砖转讬讛谉 鈥� 砖转讬讛谉 讟讜讘注讜转, 砖讗讬谉 讛谞讛专 专讞讘 讚讬讜 诇砖转讬讛谉, 讗诐 注讜讘专讜转 讘讝讛 讗讞专 讝讛 鈥� 砖转讬讛谉 注讜讘专讜转. 讜讻谉 砖谞讬 讙诪诇讬诐 砖讛讬讜 注讜诇讬诐 讘诪注诇讜转 讘讬转 讞讜专讜谉, 砖讬砖 砖诐 讚专讱 爪专讛 讜转诇讜诇讛, 讜驻讙注讜 讝讛 讘讝讛, 讗诐 注诇讜 砖谞讬讛谉 讬讞讚 鈥� 砖谞讬讛谉 谞讜驻诇讬谉, 讗诐 注诇讜 讘讝讛 讗讞专 讝讛 鈥� 砖谞讬讛谉 注讜诇讬谉.


讛讗 [讛专讬] 讻讬爪讚 谞注砖讛 诇讛讻专讬注 讘讬谞讬讛诐? 讗谞讬讛 讟注讜谞讛 讜砖讗讬谞讛 讟注讜谞讛 鈥� 转讬讚讞讛 砖讗讬谞讛 讟注讜谞讛 诪驻谞讬 讟注讜谞讛. 讗谞讬讛 拽专讜讘讛 (诇诪讟专转讛) 讜砖讗讬谞讛 拽专讜讘讛 鈥� 转讬讚讞讛 拽专讜讘讛 诪驻谞讬 砖讗讬谞讛 拽专讜讘讛. 讛讬讜 砖转讬讛谉 拽专讜讘讜转, 砖转讬讛谉 专讞讜拽讜转 鈥� 讛讟诇 驻砖专讛 讘讬谞讬讛谉, 讜诪注诇讜转 砖讻专 讝讜 诇讝讜, 砖讗诐 讬砖 讛驻住讚 诪住讜讬讬诐 诇讗谞讬讛 讛诪讗讞专转 讬驻爪讜 讘注诇讬 讛讗谞讬讛 讛诪拽讚讬诪讛 讗转 讛诪诪转讬谞讬诐.


讗 驻住讜拽 讝讛 谞讚专砖 讙诐 讘讗讜驻谉 讗讞专, 转谞讜 专讘谞谉 [砖谞讜 讞讻诪讬诐] 注诇 讛谞讗诪专 "爪讚拽 爪讚拽 转专讚祝" 鈥� 讛诇讱 讗讞专 讘讬转 讚讬谉 讬驻讛 讜讞砖讜讘 砖讘讚讜专, 讗讞专 专' 讗诇讬注讝专 诇诇讜讚, 讗讞专 专讘谉 讬讜讞谞谉 讘谉 讝讻讗讬 诇讘专讜专 讞讬诇.


讗讙讘 讛讝讻专转 注讬专 讝讜, 转谞讗 [砖谞讛 讛讞讻诐]: 讘讝诪谉 讛讙讝讬专讛, 讻砖讗住专讜 注诇 拽讬讜诐 诪爪讜讜转 讛转讜专讛, 讛住讻讬诪讜 讘讬谞讬讛诐 注诇 住讬诪谞讬诐 诪讬讜讞讚讬诐, 注诇 驻讬讛诐 讬讬讚注讜 注诇 讗讬专讜注讬诐 诪住讜讬讬诪讬诐. 讜讘讬谞讬讛诐: 讗诐 砖讜诪注讬诐 拽讜诇 专讬讞讬诐 讘诪拽讜诐 讘讜专谞讬 鈥� 讛专讬 讝讛 住讬诪谉 砖讘砖讘讜注 讝讛 讬砖 讘专讬转 诪讬诇讛 讜讻讗讬诇讜 讛讻专讬讝讜: "砖讘讜注 讛讘谉"! "砖讘讜注 讛讘谉"! 讗诐 诪讚诇讬拽讬诐 讗讜专 讛谞专 讘讘专讜专 讞讬诇 鈥� 讛专讬 讝讛 住讬诪谉 诇讞转讜谞讛 讜讻讗讬诇讜 讛讻专讬讝讜: "诪砖转讛 (讞转讜谞讛) 砖诐"! "诪砖转讛 砖诐"!


讜注讜讚 转谞讜 专讘谞谉 [砖谞讜 讞讻诪讬诐] 注诇 讛谞讗诪专 "爪讚拽 爪讚拽 转专讚祝" 鈥� 讛诇讱 讗讞专 讞讻诪讬诐 诇讬砖讬讘讛 砖讘讛 讛诐 诪爪讜讬讬诐: 讗讞专 专' 讗诇讬注讝专 诇诇讜讚, 讗讞专 专讘谉 讬讜讞谞谉 讘谉 讝讻讗讬 诇讘专讜专 讞讬诇, 讗讞专 专' 讬讛讜砖注 诇驻拽讬注讬谉, 讗讞专 专讘谉 讙诪诇讬讗诇 诇讬讘谞讗, 讗讞专 专' 注拽讬讘讗 诇讘谞讬 讘专拽, 讗讞专 专' 诪转讬讗 诇专讜诪讬, 讗讞专 专' 讞谞谞讬讛 讘谉 转专讚讬讜谉 诇住讬讻谞讬, 讗讞专 专' 讬讜住讬 诇爪讬驻讜专讬, 讗讞专 专' 讬讛讜讚讛 讘谉 讘转讬专讛 诇谞爪讬讘讬谉, 讗讞专 专' 讬讛讜砖注 诇讙讜诇讛 (讘讘诇), 讗讞专 专讘讬 诇讘讬转 砖注专讬诐, 讗讞专 讞讻诪讬诐 讘讝诪谉 讛讘讬转 诇诇砖讻转 讛讙讝讬转.


讘 砖谞讬谞讜 讘诪砖谞讛 砖讘讚讬谞讬 诪诪讜谞讜转 驻讜转讞讬谉 讘讬谉 诇讝讻讜转 讘讬谉 诇讞讜讘讛, 讜讘讚讬谞讬 谞驻砖讜转 驻讜转讞讬诐 专拽 诇讝讻讜转. 讜砖讜讗诇讬诐: 讛讬讻讬 讗诪专讬谞谉 [讻讬爪讚 讗讜诪专讬诐], 讻诇讜诪专, 诪讛 讛讬讗 讛谞讜住讞讛 讘讛 驻讜转讞讬诐 讗转 讛讚讬讜谉 砖讬讛讗 转诪讬讚 诇讝讻讜转? 讗诪专 专讘 讬讛讜讚讛, 讛讻讬 讗诪专讬谞谉 诇讛讜 [讻讱 讗讜诪专讬诐 讗谞讜 诇讛诐, 诇注讚讬诐]: 诪讬 讬讬诪专 讻讚拽讗诪专讬转讜 [诪讬 讗讜诪专 砖讝讛 讻驻讬 砖讗诪专转诐]? 砖诪讗 讟讜注讬诐 讗转诐?!


讗诪专 诇讬讛 [诇讜] 注讜诇讗: 讜讛讗 讞住诪讬谞谉 诇讛讜 [讜讛专讬 讙讜专诪讬诐 讗谞讜 诇讞住讜诐 讗讜转诐, 讗转 讚讘专讬讛诐] 注诇 讬讚讬 砖讗谞讜 讗讜诪专讬诐 砖讗谞讜 讞讜砖讚讬诐 讗讜转诐 讘砖拽专 讗讜 讟注讜转. 讛砖讬讘 诇讜: 讗讬谉 讞讜砖砖讬诐 诇讻讱, 讜诇讬讞住诪讜 [讜砖讬讞住诪讜], 诪讬 [讛讗诐] 诇讗 转谞讬讗 [砖谞讬谞讜 讘讘专讬讬转讗], 专' 砖诪注讜谉 讘谉 讗诇讬注讝专 讗讜诪专: 诪住讬注讬谉 讗转 讛注讚讬诐 讘讚讬谞讬 谞驻砖讜转 诪诪拽讜诐 诇诪拽讜诐 讻讚讬 砖转讬讟专祝 讚注转谉 讜讬转讘诇讘诇讜 讜讬讞讝专讜 讘讛谉.


讜讚讜讞讬诐: 诪讬 讚诪讬 [讛讗诐 讚讜诪讛 讛讚讘专]? 讛转诐 [砖诐] 砖砖谞讬谞讜 砖诪住讬注讬诐 讗讜转诐 讛专讬 诪诪讬诇讗 拽讗 诪讬讚讞讜 [诪注爪诪诐 讛诐 谞讚讞讬诐] 砖诇讘住讜祝 讛诐 注爪诪诐 诪讜讚讬诐, 讜讗讬诇讜 讛讻讗 [讻讗谉] 拽讗 讚讞讬谞谉 诇讛讜 [讚讜讞讬诐 讗谞讜 讗讜转诐] 讘讬讚讬诐, 讜讚讘专 讝讛 讗讬谉 注讜砖讬诐.


讗诇讗 讗诪专 注讜诇讗: 讛讻讬 讗诪专讬谞谉 [讻讱 讗讜诪专讬诐 讗谞讜 诇讜 诇谞讗砖诐]: 讛讗诐 讬砖 诇讱 注讚讬诐 诇讛讝讬诪诐 诇注讚讬诐 砖讛注讬讚讜 讻谞讙讚讱? 讗诪专 诇讬讛 [诇讜] 专讘讛: 讜讻讬 驻讜转讞讬谉 讘讝讻讜转讜 砖诇 讝讛 (讛谞讗砖诐) 砖讛讬讗 讞讜讘转讜 砖诇 讝讛 (讛注讚)? 砖讛专讬 注诇 讬讚讬 讻讱 讙讜专诪讬诐 讗谞讜 讞讜讘讛 诇注讚讬诐, 砖讗诐 讬讘讬讗 注讚讬诐 讜讬讝讬诪讜诐 鈥� 讬讬讛专讙讜 讛注讚讬诐!


 讜转讜讛讬诐:  讜诪讬 讛讜讬讗 [讜讛讗诐 讛讬讗] 讞讜讘转讜 砖诇 讛注讚 讘讻讱? 讜讛转谞谉 [讜讛专讬 砖谞讬谞讜 讘诪砖谞讛]: 讗讬谉 注讚讬诐 讝讜诪诪讬谉 谞讛专讙讬谉 注讚 砖讬讙诪专 讛讚讬谉 诇讞讜讘讛, 讗讘诇 讛讜讝诪讜 拽讜讚诐 诇讻谉 鈥� 讗讬谞诐 谞讛专讙讬诐!


 讜诪砖讬讘讬诐:  讛讻讬 讗诪讬谞讗 [讻讱 讗讜诪专 讗谞讬]: 讗讬诇讜 砖转讬拽 讛讗讬 [讗诐 讬砖转讜拽 讝讛, 讛谞讗砖诐] 注讚 讚诪讬讙诪专 讚讬谞讬讛 讜诪讬讬转讬 [砖讬讬讙诪专 讚讬谞讜 讜讗讝 讬讘讬讗] 注讚讬诐 讜诪讝讬诐 诇讛讜 [讜讬讝讬诐 讗讜转诐] 讜讬讞讜讬讬讘讜 讛注讚讬诐 砖讻谞讙讚讜 诪讬转讛, 讜讗诐 讻谉 讛讜讬讗 诇讬讛 [转讛讬讛 讝讜] 讛讛爪注讛 砖讛爪讬注 讘讬转 讛讚讬谉 讞讜讘转讜 砖诇 讝讛 (讛注讚)! 讗诇讗 讗诪专 专讘讛, 讗诪专讬谞谉 诇讬讛 [讗讜诪专讬诐 讗谞讜 诇讜 诇谞讗砖诐]: 讬砖 诇讱 注讚讬诐 诇讛讻讞讬砖谉? 砖注诇 讬讚讬 讛讻讞砖讛 讗讬谉 诪讞讬讬讘 讗转 讛诪注讬讚讬诐 讘专讗砖讜谞讛 讘注讜谞砖.


专讘 讻讛谞讗 讗诪专, 讗讜诪专讬诐 诇注讚讬诐: 诪讚讘专讬讻诐 谞讝讚讻讛 驻诇讜谞讬, 讻诇讜诪专, 讘讚讘专讬讻诐 讗驻砖专 诇诪爪讜讗 爪讚 讝讻讜转 诇谞讗砖诐, 讜讗讝 诪转讞讬诇讬诐 诇讚讜谉 讘讚讘专. 讗讘讬讬 讜专讘讗 讚讗诪专讬 转专讜讬讬讛讜 [砖讗诪专讜 砖谞讬讛诐], 讗诪专讬谞谉 诇讬讛 [讗讜诪专讬诐 讗谞讜 诇讜 诇谞讗砖诐]: 讗诐 诇讗 拽讟诇转 [讛专讙转] 诇讗 转讚讞诇 [转讬专讗]. 专讘 讗砖讬 讗诪专, 讻讱 讗讜诪专讬诐: 讻诇 诪讬 砖讬讜讚注 诇讜 讝讻讜转, 讬讘讗 讜讬诇诪讚 注诇讬讜.


讜诪注讬专讬诐: 转谞讬讗 讻讜讜转讬讛 [砖谞讜讬讛 讘专讬讬转讗 讻砖讬讟转诐] 砖诇 讗讘讬讬 讜专讘讗. 专讘讬 讗讜诪专, 讗讜诪专讬诐 诇住讜讟讛: "讗诐 诇讗 砖讻讘 讗讬砖 讗转讱 讜讗诐 诇讗 砖讟讬转 讟讜诪讗讛 转讞转 讗讬砖讱 讛谞拽讬 诪诪讬 讛诪专讬诐 讛诪讗专专讬诐 讛讗诇讛" (讘诪讚讘专 讛, 讬讟),

